01/06/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de modificación da base número 34 de execución do orzamento municipal para o exercicio 2020

O Pleno da Corporación Municipal, en sesión extraordinaria celebrada o día 24 de abril de 2020, aprobou inicialmente a proposta da Concelleira delegada de Economía e Facenda de modificación da base número 34 de execución do Orzamento Municipal para o exercicio 2020 no sentido de incluír nunha nova base, a -base 34. Bis-, as instrucións de establecemento e de xestión dos Anticipos de Caixa Fixa ditadas pola Concelleira delegada de Economía e Facenda na súa resolución de 06.04.2020 seguindo as directrices fixadas na propia base 34ª. En cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, expúxose ao público durante un prazo de 15 días hábiles nos Servizos Económicos do Concello, na rúa Galeras nº 5, a efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións contra esta modificación, enténdese aprobada definitivamente, polo que faise público o texto do acordo, segundo establece o artigo 177.2, en relación co artigo 169.1 do Texto Refundido da Lei Reguladora de Facendas Locais, aprobado por Real Decreto Lexislativo 2/2004 de 5 de marzo. Contra este acordo de aprobación definitiva poderá interpoñerse directamente recurso contencioso administrativo ao abeiro do establecido no artigo 171 do Texto Refundido da Lei Reguladora das Facendas Locais, que haberá de presentarse perante a sala correspondente do Tribunal Superior de Xustiza de Galicia, no prazo de dous meses a contar dente a data de publicación deste edicto no BOP. Polo antedito, incorpórase unha nova base coa numeración 34ª. Bis nas bases de execución do orzamento para o exercicio 2020, que trala modificación proposta, queda como segue: 1.- Son anticipos de caixa fixa as provisións de fondos de carácter extraorzamentario e permanente que se realicen a pagadorías, caixas e ás habilitacións para a atención inmediata, e posterior aplicación ao capítulo de gastos correntes en bens e servizos do orzamento do ano no que se efectúen, de gastos periódicos ou repetitivos, como os referentes a axudas de custo, gastos de locomoción, material non inventariable, conservación, mantemento, tracto sucesivo e outros de similares características.2.- Os importes satisfeitos por tal concepto imputaránselle contablemente ao concepto de operacións de tesouro-debedoras, que determine a Intervención xeral.3.- O carácter permanente das provisións implica, por unha parte, a non periodicidade das sucesivas reposicións de fondos que se realizarán de acordo coas necesidades de tesourería de cada momento, e por outra, que non sexa necesario a cancelación dos anticipos de caixa fixa ao peche de cada exercicio.1.- O Alcalde-presidente poderá establecer, despois do informe da Intervención xeral, o sistema de anticipos de caixa fixa, mediante acordo ou resolución, e a súa contía global non poderá exceder do 7 por 100 do capítulo destinado a gastos correntes en bens e servizos do Orzamento de gastos vixente. A estes efectos, o capítulo II deberá ser obxecto de axustes minorando a súa contía polo importe daquelas dotacións de consignación orzamentaria de contía relevante que tiveran por finalidade atender a gastos exclusivos do propio exercicio económico (consignacións para atender resolucións xudiciais que condenen á Administración municipal ao cumprimento de obrigas pecuniarias, indemnizacións, u outras consignacións similares). 2.- Nas resolucións administrativas polas que se autoricen a concesión de cada anticipo de caixa fixa especificaranse como mínimo os seguintes aspectos: - Os gastos que poden pagarse por este sistema. - Importe máximo que poden acadar a totalidade das provisións de fondos que se poden chegar a realizar nun ano. - Importe máximo do gasto que pode ser abonado a través do ACF no caso de que este fora diferente ao fixado nestas instrucións con carácter xeral para todos os gastos a satisfacer a través deste sistema especial de pagos. - Os caixeiros pagadores. - As contas restrinxidas da caixa fixa que se abren.3.- Unicamente se poderán tramitar a través do sistema de anticipos de caixa fixa os gastos que a continuación se relacionan en atención á clasificación económica da estrutura dos orzamentos das Entidades locais: - Reparacións, mantemento e conservación: gastos imputables ao artigo 21 do estado de gastos do orzamento. - Material e subministracións: gastos imputables aos conceptos 220, 221, 222, 223 e 226. - Indemnizacións por razón do servizo: gastos imputables aos conceptos 230, 231 e 233. - Excepcional e dun xeito motivado, outros gastos.4.- A contía de cada gasto satisfeito con estes fondos, salvo supostos excepcionais debidamente xustificados polo habilitado pagador ou caixeiro, non pode ser superior a 500 euros. Sen embargo, coa debida motivación, a resolución de constitución de cada ACF poderá incrementar ou incluso limitar dita contía máxima por gasto fixando un importe superior ou inferior, cando a natureza destes gastos a canalizar a través da Caixa fixa así o fagan aconsellable.5.- No propio acordo de adopción do sistema de anticipos de caixa fixa ou ben en acordos posteriores poderase especificar a distribución por caixas pagadores do gasto máximo fixado para “conceptos e períodos determinados”. 6.- No caso de que existan modificacións de crédito que diminúan os correspondentes ao capítulo destinado a gastos correntes en bens e servizos, será preciso un novo acordo co axuste da distribución por caixas pagadoras á nova situación, as caixas afectadas reintegrarán o que proceda, con aplicación ao concepto extraorzamentario do que se efectuou a provisión. Se as modificacións dos créditos orzamentarios incrementasen o importe destes, poderase acordar o aumento do importe dos anticipos de caixa fixa concedidos, especificando as caixas pagadoras afectas e sempre co límite máximo establecido. No caso de que se produzan incrementos no capítulo II, aos efectos de cálculo do novo límite máximo deberase ter en consideración o establecido no apartado 1 no sentido do destino do novo crédito a incrementar.7.- Os fondos librados en concepto de caixa fixa teñen a condición de fondos públicos e forman parte da tesourería da entidade ata que a persoa habilitada pague aos acredores finais. Polo tanto, as cantidades que se entreguen ás habilitadas non supoñen unha saída de fondos da Tesourería Municipal senón unha mera descentralización a unha conta restrinxida de pagos. Os saldos de estas contas restrinxidas de pagos, formarán parte da Acta de Arqueo, e como establece a Orde HAP/1781/2013, de 20 de setembro, polo que se aproba a instrución do modelo normal de contabilidade local, o seu saldo se terá en conta para o cálculo dos fondos líquidos aos efectos de obtención do Remanente Líquido de Tesourería. Con observación do establecido nestas Instrucións e na vixente normativa de Administración financeira que nas mesmas se indica, a constitución de cada Anticipo de Caixa Fixa realizarase mediante resolución administrativa da autoridade competente para autorizar os pagos, previa solicitude motivada do máximo responsable administrativo de cada área ou centro xestor. Na devandita solicitude haberá de designarse a un habilitado-pagador, que deberá ser funcionario de carreira ou persoal laboral fixo adscritos á área ou ao centro xestor solicitante, podendo designarse, así mesmo, un substituto para caso de vacante, ausencia ou enfermidade, producíndose o seu nomeamento na propia resolución de constitución da caixa fixa mediante pronunciamento expreso para o efecto. Así mesmo, na referida solicitude solicitarase a apertura da conta corrente vinculada ao anticipo de caixa fixa, que será autorizada expresamente na resolución de concesión, a cal requirirá que pola Tesourería municipal se proceda á súa efectiva apertura conforme os procedementos que esta teña establecidos. O importe dos mandamentos de pago que supoñan a constitución dos anticipos de caixa fixa abonaranse por transferencia bancaria ás contas correntes asociadas aos ACF abertas para o efecto nas entidades de crédito. Estas contas non poderán recibir outros fondos que os procedentes do Concello polas provisións e reposicións pertinentes. Como titular destas contas figurará o Excmo. Concello de Santiago de Compostela, debéndose identificar como conta vinculada ao ACF de que se trate, constituíndose o habilitado e o Concelleiro Delegado da Área ou Centro Xestor a que estea adscrita a caixa correspondente como autorizados para a disposición de fondos na mesma. Os intereses que se deveñan ingresaranse na Tesourería municipal, aplicándose ao correspondente concepto de ingresos. Os gastos que teñan que atenderse con anticipos de caixa fixa deberán seguir a tramitación establecida en cada caso, da que quedará constancia documental. A disposición de fondos efectuarase mediante cheques nominativos ou transferencias bancarias, autorizados coa sinatura mancomunada do caixeiro pagador ou habilitado e do concelleiro/a delegado da unidade administrativa á que estea adscrita a caixa pagadora, ou dos seus substitutos, sen que en ningún caso poida ser unha mesma persoa a que realice ambas substitucións.1.- A medida que as súas necesidades de tesourería aconsellen a reposición dos fondos utilizados, os habilitados renderán contas polos gastos atendidos cos ACF ante a Intervención municipal. Xunto coa conta xustificativa os habilitados achegarán as facturas e demais documentos orixinais que xustifiquen a aplicación dos fondos. Unha vez informadas as contas xustificativas pola Intervención, devolveranse aos habilitados-pagadores que as elevarán á Concelleira delegada da Área de Economía e Facenda para a súa aprobación. A vista do Decreto de aprobación da conta xustificativa, procederase á imputación das cantidades debidamente xustificadas ás aplicacións orzamentarias correspondentes e a correlativa reposición de fondos. Non poderá procederse á reposición de fondos sen a previa aprobación da conta xustificativa. A reposición de fondos requirirá resolución da autoridade competente para autorizar os pagos.2.- En calquera caso, os perceptores destes fondos quedarán obrigados a xustificar a aplicación dos fondos percibidos ao longo do exercicio orzamentario en que se constituíu o anticipo, polo que, alo menos, haberán de render contas no mes de decembro de cada exercicio económico, levándose a cabo a aplicación orzamentaria e contable pertinente, cancelándose o anticipo e reintegrándose nas arcas municipais o importe non disposto. Todo iso sen prexuízo de que se efectúen os trámites precisos para que o primeiro día hábil do exercicio seguinte estean en vigor os novos anticipos de caixa que resulten imprescindibles.3.- A xustificación da aplicación dos fondos levarase a cabo mediante unha conta xustificativa asinada polo habilitado, acompañada das facturas e demais documentos orixinais que xustifiquen a aplicación dos fondos, na que poderá verificarse que: · Os gastos efectuados correspóndense con atencións de carácter periódico ou repetitivo tal como esixen os artigos 190.3 do Real Decreto Lexislativo 2/2004 do 5 de marzo polo que se aproba o Texto Refundido da Lei Reguladora das Facendas Locais e 73.1 do Real Decreto 500/1990 do 20 de abril. · A totalidade dos gastos foron efectuados no exercicio orzamentario. · Consta factura ou comprobante substitutivo nos termos do artigo 72 do Real Decreto 1098/2001, do 12 de outubro, polo que se aproba o Regulamento xeral da Lei de Contratos das Administracións Públicas, para todos os gastos. · Consta o recibín do acredor ou documento que acredite o pago do importe correspondente.4.- Aqueles gastos de importe inferior a 5.000,00 euros que se satisfagan polo sistema de anticipos de caixa fixa non estarán obrigados a presentar factura electrónica acreditativa dos mesmos.5.- Os habilitados pagadores ou caixeiros que reciban as provisións de fondos correspondentes aos Anticipos de Caixa Fixa estarán suxeitos ao réxime de responsabilidades que estableza a normativa vixente e deberán reintegrar a Entidade local as cantidades non invertidas ou non xustificadas. En canto á contabilización dos ACF atenderase ao disposto na vixente Instrución do Modelo Normal de Contabilidade Local. A constitución dos anticipos de caixa fixa contabilizaranse como movemento interno de tesourería en base a resolución ditada pola autoridade competente para autorizar os pagos e aplicaranse inicialmente ao concepto non orzamentario que se determine. Simultaneamente, procederase a efectuar unha retención de crédito polo importe da provisión inicial nas aplicacións orzamentarias en relación coas cales se autorizou a constitución do anticipo. Aprobada a conta xustificativa, expediranse as ordes de pago de reposición de fondos con aplicación aos conceptos orzamentarios a que correspondan as cantidades xustificadas. Na expedición destas ordes de pago non se utilizarán as retencións de crédito efectuadas, salvo que se teña esgotado o crédito dispoñible, ou cando, polo avanzado do exercicio ou outras razóns, non proceda a reposición de fondos. Nese caso, os pagos xustificados imputaranse ás respectivas aplicacións orzamentarias con cargo as retencións de crédito.“ Santiago de Compostela, 26 de maio de 2020 A CONCELLEIRA DELEGADA DE ECONOMÍA e FACENDA Marta Abal Rodríguez